I Grandi Laghi de a Amèrica setentrionae i xe un insieme de sinque laghi de acua dolsa, intrà i pi grandi al mondo, che costituise na sorta de mare interno intrà i Stati Uniti e el Canada. I sinque laghi i xe : Lago Superior ; Lago Michigan ; Lago Erie, che el contien el minor volume de acua; Lago Ontario, queo piasè picenin par superficie; del sistema fa parte anca el reativamente picenin Lago St. Clair, che se cata su a lengua de tera che separa i laghi Huron ed Erie. I laghi Michigan e Huron i xe a lo isteso liveo e no i xe coegai da un fiume ma dai streti de Mackinac , mentre i altri i xe coegai dai fiumi St. Marys , St. Clair , Detroit e Niagara , sul quae se cata le famose cascate. El sistema el xe coegà al mar dal fiume San Lorenso, che sfocia ne l'Atlantico. I Grandi Laghi i xe sempre stai importanti vie de comunicasion, e ancuò grasie ad alcuni canai artificiai navi de grosso tonnellaggio le pode risalir da l'Atlantico fin a e estremità dei laghi Michigan e Superior. A fasiità dee comunicasion a ga fato sì che molte dee pi importanti sità del Canada e dei Stati Uniti e sorgese sui laghi o sue vie d'acua che i le coega intrà de lori e al mar. I grandi laghi i bagna le coste de a provincia canadese de l'Ontario e dei Stati U.S.A. de Minnesota, Wisconsin, Illinois, Indiana, Michigan, Ohio, Pennsylvania e New York.